**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 18.09.2021, ora 08.00 – 19.09.2021, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 19.09.2021, ora 07.00**

**RÂURI**

Debitele au fost, în general, relativ staționare, exceptând râurile din bazinele hidrografice: Vișeu, Iza, Tur, Someșul Mare, Someș, cursul mijlociu și inferior al Mureșului și cursurile inferioare ale Buzăului, Bistriței, Moldovei, unde au fost în creștere ca urmare a precipitațiilor căzute în interval și propagării.

Pe râurile din bazinele hidrografice: Someșul Mic, Crasna, Barcău, Crișuri, bazinul superior al Mureșului, bazinele superioare și mijlocii ale Oltului, Bistriței și cursurile superioare ale Jiului, Buzăului, Moldovei, debitele au fost în scădere.

Debitele se situează la valori sub mediile multianuale lunare, cu coeficienţi moduli cuprinşi între 30-90%, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someșul Mare, Someșul Mic, Crasna, Barcău, Crișul Repede, Bistrița bazinul superior al Mureșului, Argeșului, bazinul superior și mijlociu al Oltului, cursurile râurilor Sabar, Dâmbovița, Ialomița, cursul superior al Buzăului și pe unele râuri din Dobrogea şi mai mici (sub 30% din normalele lunare) pe râurile din bazinele hidrografice: Bega Veche, Timiș, Bârzava, Moravița, Caraș, Nera, Cerna, Tazlău, Bârlad, pe afluenții Prutului.

A fost în vigoare **ATENȚIONAREA HIDROLOGICĂ** nr. 97 din 16.09.2021, până la ora 16:00.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi, în general, relativ staționare, exceptând râurile din bazinele hidrografice: Vișeu, Iza, Tur, Someșul Mare, Someș, cursul inferior al Mureșului, unde vor fi în creștere ca urmare a precipitațiilor slabe prognozate și propagării și râurile din bazinele hidrografice: Someșul Mic, Crasna, Barcău, Crișuri, bazinele superioare și mijlocii ale Mureșului și Oltului, unde vor fi în scădere.

Sunt posibile creșteri, izolate, de niveluri și debite pe unele râuri mici din zonele de deal și de munte, mai ales în regiunile sud-vestice ale țării, ca urmare a precipitațiilor slabe prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în ţară (secţiunea Baziaş) în intervalul 18.09.2021 – 19.09.2021 a fost în scădere, având valoarea de 2600 m3/s, sub media multianuală a lunii septembrie (3800 m3/s).

În aval de Porţile de Fier debitele au fost în scădere.

Debitul la intrarea în ţară (secţiunea Baziaş) va fi staționar (2600 m3/s).

În aval de Porţile de Fier debitele vor fi staționare la Gruia și în scădere pe sectorul Calafat – Tulcea.

**A.B.A. Prut-Bârlad**

Județul Vaslui:

- Se mențin prevederile din „Planul de restricții și folosire a apei în perioade deficitare”, treapta a III-a pentru S.C. AQUAVAS S.A. VASLUI – Sucursala Vaslui, din acumularea Solești (râul Vasluieț).

**2.** **Situația meteorologică în intervalul 18.09.2021, ora 09.00 – 19.09.2021, ora 06.00**

**ÎN ŢARĂ**

Vremea a devenit răcoroasă pentru această dată în vestul, centrul și nord-estul țării și s-a menținut caldă în sud și sudest. Cerul a fost variabil, cu înnorări temporar accentuate în nord-vestul, centrul și estul teritoriului și au fost ploi, mai ales averse, pe arii extinse în Maramureș și Moldova, local în Dobrogea, Transilvania și Crișana și izolat în Muntenia. Vântul a avut intensificări, în cursul zilei, în regiunile sudice și la munte și doar izolat în rest, cu viteze în general de 50 - 65 km/h (până la 72 km/h la Vlădeasa 1800). Temperaturile maxime s-au încadrat între 17 grade la Ocna Şugatag, Târgu Lăpuş, Joseni și Întorsura Buzăului și 29 de grade la Fetești, Mangalia, Constanța, Medgidia, Cernavodă, Hârșova, Jurilovca, Adamclisi, Titu și Călărași, iar la ora 06.00 se înregistrau valori termice cuprinse între 5 grade la Bozovici și 18 grade la Sulina, Gura Portiței și Constanța-dig. Cu totul izolat, spre sfârșitul intervalului, s-a semnalat ceață.

OBSERVAȚII - de ieri dimineață de la ora 06.00 au fost în vigoare 9 atenționări cod galben pentru fenomene meteorologice periculoase imediate, emise precum urmează: 3 de SRPV Constanța, câte 2 de SRPV Craiova și CNPM București pentru Muntenia, și câte 1 de SRPV Cluj-Napoca și SRPV Sibiu.

**LA BUCUREŞTI**

Vremea a fost în continuare caldă. Cerul a fost variabil, iar vântul a suflat slab și moderat. Temperatura maximă a fost de 28 de grade la toate stațiile meteorologice, iar la ora 06.00 se înregistrau 12 grade la Băneasa și 14 grade la Afumați și Filaret.

**3. Prognoza meteorologică în intervalul 19.09.2021, ora 09.00 – 20.09.2021, ora 09.00**

**ÎN ŢARĂ**

În regiunile din jumătatea nordică a țării se vor înregistra valori de temperatură mai coborâte decât cele normale pentru această perioadă din an, cerul va avea înnorări și temporar va ploua pe arii restrânse. În restul zonelor, regimul termic va fi în continuare caracterizat de temperaturi în jurul celor specifice datei, ușor chiar mai mari local în cele sudice și sud-estice; cerul va fi variabil, cu unele înnorări și ploi slabe izolate, noaptea, mai ales în sud-vest. Pe parcursul zilei temporar vor fi intensificări ale vântului în majoritatea regiunilor, cu viteze în general de 45...55 km/h, iar la munte, în special în zona înaltă va sufla tare, cu peste 70 km/h. Noaptea vântul va slăbi semnificativ în intensitate urmând a sufla slab și moderat, cu unele intensificări la munte. Temperaturile maxime vor fi cuprinse în general între 13 și 26 de grade, iar cele minime între 5 și 17 grade. Dimineața și noaptea, în depresiuni vor fi condiții de ceață.

**LA BUCUREŞTI**

Vremea va fi mai caldă decât în mod obişnuit în această perioadă din an. Cerul va fi variabil, iar vântul se va intensifica treptat pe parcursul zilei când la rafală se vor înregistra viteze în general de 45...50 km/h, apoi va diminua în intensitate. Temperatura maximă va fi de 26...27 de grade, iar cea minimă de 11...13 grade.

1. ***CALITATEA APELOR***

Nu s-au înregistrat evenimente deosebite.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare şi nu s-au semnalat evenimente deosebite. Parametrii constatați la stațiile de pe teritoriul României s-au situat în limitele fondului natural.

1. **În municipiul Bucureşti**

Nu s-au înregistrat evenimente deosebite.

DIRECȚIA DE COMUNICARE, TRANSPARENȚĂ ȘI IT